REGULAMENTO DE EXPLOTACIÓN DO PUNTO LIMPO
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 15/02/2016)

O Pleno da Corporación Municipal, en sesión ordinaria celebrada o 26 de novembro de 2015, acordou a aprobación inicial do Regulamento de explotación do punto limpo do Concello de Ponte Caldelas, publicouse no Boletín Oficial da Provincia en data 15.12.15 e estivo sometido a información pública polo prazo de 30 días hábiles e, dado que, non se presentou ningunha reclamación procédese de seguido á publicación do texto íntegro: A Consellería de Medio Ambiente é o órgano da Administración autonómica de Galicia ao que lle corresponde o exercicio das competencias e funcións que en materia de medio ambiente e conservación da natureza se establece nos artigos 27.10; 11; 15 e 30 e 29.4 do Estatuto de Autonomía de Galicia e demais normativa de aplicación; neste senso correspóndelle a autorización, vixilancia, inspección e sanción das actividades de produción e xestión de residuos no marco dos plans autonómicos de residuos, tal e como se preceptúa no artigo 5.2. a) da Lei 10/2008, de 3 de novembro, de Residuos de Galicia. Así mesmo lle corresponde a Administración Autonómica a elaboración dos plans autonómicos de residuos tal e como establece o artigo 5.2. f) desta Lei 10/2008. Dentro desta competencia se procedeu a elaborar o PIan Autonómico de Residuos Sólidos Urbanos 2010-2020, dentro do cal aparece coma liña estratéxica 6 a ampliación e mellora dos puntos limpos na Comunidade Autónoma Galicia. Dende o punto de vista das competencias municipais, lle corresponde os Concellos de mais de 5.000 habitantes a recollida dos residuos sólidos urbanos, de acordo co previsto nos artigos 25.2. b) e 26.1. b) da Lei 7/85, de 2 de abril reguladora das Bases de Réxime Local e 5.1. da Ley 10/2008, de 3 de novembro, de Residuos de Galicia. No Concello de Ponte Caldelas existe o Parque Empresarial de a Reigosa onde na Parcela P-17 está prevista a construción dun punto limpo. Esta parcela foi recepcionada, con data 1 de decembro de 2011, xunto con outras parcelas destinadas a instalación, espazos libres, sistema viario, equipamentos e reservas de infraestruturas. Con data 31 de outubro de 2014 a Xunta de Goberno deste Concello acordou solicitar a Consellería de Medio Ambiente, Territorio e lnfraestruturas a colaboración técnica e financieira para a construción dun Punto Limpo na Parcela P-17 do Parque Empresarial, financiando a Consellería o 100% do proxecto, todo isto dentro ó abeiro do Decreto 4/2005, do 13 de xaneiro, sobre colaboración técnica e financieira da Consellería de Medio Ambiente, territorio e lnfraestruturas coas entidades locais en materia de residuos. Con data 4 de agosto de 2015, tivo entrada no rexistro deste Concello escrito do Secretario Xeral de Calidade e avaliación Ambiental por o que se poñía en coñecemento deste Concello o inicio da obra de construción do punto limpo na citada parcela do Parque Empresarial de A Reigosa. A vista destes antecedentes e de que dentro das liñas estratéxicas do o Plan Autonómico de Residuos Sólidos Urbanos 2010-2020, figura a importancia de fomentar a aprobación por os Concellos dalgunha normativa reguladora dos puntos limpos considerouse necesario por esta Administración a elaboración dun regulamento que estableza as normas que rexerán o funcionamento deste punto limpo. Os regulamentos de explotación que se establecerán para cada centro, segundo as especificacións da norma técnica, determinarán os tipos e cantidades de residuos, as condicións en que son entregados ao centro polos seus produtores ou posuidores, os tipos de usuarios admitidos, os horarios e calendario, os protocolos de tratamento de cada residuo, e a organización do servizo. O Punto Limpo fixo e o centro fixo de achega e almacenamento, selectivos, de residuos municipais que non son obxecto de recollida domiciliaria co obxectivo de facilitar a valorización ou xestión correcta. Estas instalacións son de uso de particulares e pequenos comercios de acordo co establecido nesta Ordenanza Municipal. Cabe destacar como obxectivos fundamentais: Os diferentes residuos admisibles no punto limpo estarán debidamente identificados por medio dos correspondentes carteis, co gallo de facilitar o seu depósito nos contedores.1. Residuos especiais: 2. Residuos municipais e asimilables: 3. Outros residuos: Os puntos limpos só poderán ser utilizados por os cidadáns particulares, en relación cos seus residuos domésticos. O concello deberá especificar e garantir a xestión de todos e cada un dos residuos admitidos no Punto Limpo, a través da empresa con acreditación de xestor autorizado para este tipo de residuos. Será responsabilidade deste xestor o almacenamento dos residuos nas instalación do Punto Limpo, de modo que se terán en conta as seguintes condicións mínimas: Deberá designarse un responsable durante as horas de apertura, particularmente cando se acepten residuos especiais. O responsable deberá ter un control continuo da instalación, mantendo un rexistro diario de admisión de residuo, supervisando a adecuada separación de cada residuo no colector correspondente e informando das incidencias que observe. Realizarase periodicamente un control do estado e grao de reemprazamento dos colectores. Os residuos recollidos serán periodicamente evacuados as instalacións de tratamento ou de valorización adecuadas e autorizadas. Non se aceptará calquera operación de recuperación fóra do recinto do Punto Limpo. O control do Punto Limpo non se delimitará só ó propio Punto Limpo e o seu espazo físico, senón que cabe a avaliación de toda a xestión en conxunto, e especificamente o destino dos residuos. A xestión do Punto Limpo deberá ser áxil para obter o grao de reciclaxe máis elevado posible. Como norma xeral, deberase adecuar os horarios e días de apertura ás necesidades da poboación, para facilitarlles o acceso. É recomendable que as instalacións do Punto Limpo estean abertas durante o fin de semana, como mínimo o sábado, e que os horarios se estendan parcialmente fora dos horarios laborais convencionais, co gallo de permitir unha maior frecuencia. (1) A procedencia dos escombros será de reformas domiciliarias particulares, en ningún caso se admitirán os procedentes dunha actividade industrial. (2) O volume medido será segundo a capacidade do envase. (3) Para ser admitidos deberán presentarse preferentemente dentro do seu envase. Ditos límites non poderán sobrepasarse por a mesma persoa nun día. Mensualmente, cada usuario, non poderá exceder o dobre da cantidade permitida por día para cada residuo. O papel e cartón deberá presentarse obrigatoriamente pregado. As caixas de cartón deberase abrir e comprimir para reducir o volume dos residuos. Así mesmo, o papel deberase presentar en bolsas ou caixas pechadas para evitar o seu esparellamento. Os residuos de cristal deberán acondicionarse de tal xeito que se evite a súa rotura e poida ocasionar riscos de seguridade para as persoas encargadas da manipulación dos residuos. As pilas deberanse separar, ben sexan de botón, salinas ou alcalinas. Os entullos serán exclusivamente procedentes de reformas domiciliarias particulares, en ningún caso se admitirán os procedentes dunha actividade empresarial. Presentaranse en sacos ou bolsas de plástico cerradas. Os aceites vexetais, aceites de motor, pinturas e vernices, presentaranse en garrafas ou botellas de plástico. Estes residuos non se poderán mesturar con aceite de maquinaria, motores de vehículos ou outra natureza mineral. Os plásticos presentaranse libres de restos orgánicos e debidamente pregados para reducir o seu volume. Nos restos vexetais, tratarase de que as pólas non superen a medida de un metro. Os frigoríficos e electrodomésticos con CFC, depositaranse sen que exista rotura do circuíto de refrixeración. As baterías dos automóbiles deberán levar pechados os depósitos que contén os ácidos para evitar o seu vertido e o risco de queimaduras dos operarios que manipulen ditos residuos. Os tubos fluorescentes deberán presentarse preferentemente dentro do seu envase. a) Materia orgánica: lixos domésticos e residuos agrícolas e gandeiros. b) Residuos sanitarios: residuos infecciosos, hospitalarios, clínicos, bio-sanitarios, citolóxicos, etc. c) Residuos procedentes de actividades industriais ou comerciais. d) Residuos procedentes de actividades mineiras ou extractivas. e) Materiais perigosos, explosivos, inflamables, oxidantes ou radiactivos. f) Animais mortos e desperdicios de orixe animal. g) Vehículos automóbiles, e as súas pezas, así como pneumáticos, e aditivos ou fluídos de automoción, excepto aceites. h) Recipientes voluminosos, metálicos ou de plástico que contivesen produtos tóxicos ou perigosos. i) Residuos procedentes da limpeza viaria, zonas recreativas e praias k) Residuos sen identificar ou identificados de forma ambigua, e de calquera outro residuo que non se enumere na lista de residuos admisibles e non se poida identificar ou clasificar na categoría dos admitidos. O responsable da instalación realizará un rexistro dos seguintes aspectos: - Entrada de usuarios especificando a hora, natureza e data de retirada dos residuos evacuados, incidencias e reclamacións, documentación dos transportes. Os residuos serán depositados directamente polos particulares e de maneira selectiva nos colectores específicos de cada categoría de residuos. Cabe considerar as puntas de asistencia ó Punto Limpo e baleirar preventivamente aqueles colectores que poidan provocar desbordamento. Como norma xeral, a explotación do servizo do Punto Limpo garantirá a xestión dos residuos de acordo coa lexislación vixente. A manipulación dos residuos no Punto limpo ten que evitar a mestura dos diferentes residuos e o vertido accidental das sustancias contaminadas ó medio ambiente. As empresas encargadas do transporte e tratamento dos residuos deberán estar autorizadas a tal efecto e presentarán a documentación de control e seguimento establecida. No caso dos disolventes, pinturas e vernices, advertirase ó público dos riscos e da prohibición formal de mesturar as diferentes sustancias con outras de características diferentes. No momento da súa retirada, gardaranse as medidas necesarias para evitar o seu vertido. ldem para o caso de aceites minerais e vexetais usados. O acceso ás arcas de depósito manterase en perfecto estado de conservación. O mantemento estenderase ó entorno inmediato do Punto Limpo para evitar que se converta nun punto de vertido incontrolado. Tomaranse as medidas precisas para evitar a acumulación de augas pluviais no interior dos colectores. Está prohibida calquera tipo de incineración dos residuos no interior do punto limpo. Queda prohibido fumar en todo o recinto exterior do Punto Limpo. Dita prohibición será claramente sinalizada. Preveranse as medidas necesarias para evitar calquera tipo de accidente. Os materiais e equipos empregados para a manipulación dos colectores deberán cumprir as prescricións legais en materia de emisión sonora. Calquera emisión de olor será combatida mediante os medios axeitados. O Punto Limpo establecerá as campañas de DDD (desratización, desinsectación, desinfección) pertinentes. As infraccións contra o disposto neste regulamento serán sancionadas de acordo cos artigos seguintes, sen prexuízo da esixencia, se é o caso, das correspondentes responsabilidades civís e penais e das que sexan esixibles de acordo con outros regulamentos ou ordenanzas municipais e en especial a ordenanza de limpeza e medio ambiente. As infraccións cometidas en relación coas determinacións do presente regulamento, clasifícanse en moi graves, graves e leves. Unha vez cualificadas as infraccións, estas graduaranse tendo en conta a neglixencia e intencionalidade do suxeito infractor, o incumprimento das advertencias previas da administración, o prexuízo causado e o beneficio obtido coa actividade infractora, consideradas todas elas como circunstancias agravantes ou atenuantes da infracción cometida. As sancións poderán impoñerse con periodicidade diaria. O procedemento sancionador será o regulado pola vixente lei de réxime xurídico e do procedemento administrativo común e polo Regulamento do procedemento para a execución da potestade sancionadora. As infraccións previstas neste regulamento serán sancionadas de acordo coa súa gravidade: a) lnfraccións leves con apercibimento e multa de 30 a 100 euros. b) lnfraccións graves con multa de 100,01 a 600 euros. c) lnfraccións moi graves con multa de 600,01 a 1.502,53 euros. Tanto o importe das multas coma o das responsabilidades administrativas poderán ser esixidos pola vía administrativa de constrinximento. Os órganos sancionadores poderán impoñer multas coercitivas cando transcorran os prazos sinalados no requirimento correspondente e conforme o previsto na Lei de réxime xurídico das administracións públicas e do procedemento administrativo común. A contía de cada unha delas non superará o 20 por 100 da multa fixada para a infracción cometida. Sen prexuízo da sanción penal ou administrativa que se impoña, o infractor estará obrigado á restitución das cousas e á reposición ó seu estado anterior, coa indemnización de danos irreparables e perdas causadas no prazo que en cada caso se fixe na resolución correspondente. En todo caso a restitución comporta a obriga de lle devolver á Administración a totalidade do beneficio ilicitamente obtido. Poderase proceder á execución subsidiaria por conta do infractor e á súa costa. A sanción das infraccións administrativas previstas no presente regulamento corresponde ó Alcalde. En todo o non establecido neste regulamento, serán de aplicación ás Normativas e Disposicións promulgadas ó respecto pola Xunta de Galicia e Lexislación do Estado. O presente regulamento entrará en vigor unha vez publicado o seu texto íntegro no Boletín Oficial da Provincia, transcorrido o prazo previsto no artigo 65.2 da Lei 7/1985, de 2 de abril. De conformidade co establecido nos artigos 10, 25 e 46 da Lei 29/1998, do 13 de xullo, reguladora da xurisdición contencioso-administrativa, e 107.3 da Lei 30/92, do Réxime Xurídico das Administracións Públicas e o Procedemento Administrativo Común, contra o presente acordo, os interesados unicamente poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Ponte Caldelas, 3 de febreiro de 2016.—O Alcalde, Andrés Díaz Sobral.